இதுவும் ஒரு தாலாட்டு

இதுவும் ஒரு தாலாட்டு சத்தி சக்திதாசன் ஏனழுதாய் ? என் மகனே ! ஏனழுதாய் ? ! தீய இவ்வுலகத்திலே ! தோய்ந்து போன உள்ளத்துடன் ! காய்ந்து நானும் அழுததாலோ ! நீயழுதாய் ? ! நேற்றைய உலகத்தின் ! நாயகனாய் ! நாளைய உலகத்தின் ! விடிவுக்காய் ! உழைத்துத் தன் ! உயிரை விட்ட உன் தந்தையை ! உணர்வுகளில் தழுவி நான் ! உகுக்கின்ற கண்ணீரைக் கண்டோ ! நீயழுதாய் ? ! ஒரு வாய் சோற்றுக்காய் ! ஓராயிரம் பாதங்களில் ! தலைவைத்து மன்றாடும் இந்தத் ! தாயின் நிலை கண்டோ ! சேய் ! நீயழுதாய் ? ! நன்றாக வாழ்ந்தவர் தான் ! நயவஞ்சகர் சூழ்ச்சியினால் ! நடுத்தெருவில் இன்று ! நின்றாடிடும் காட்சி ! நேற்றுப் பூத்த ரோஜா உன் ! நெஞ்சினிலே நிகழ்வாய்த் தெரிவதாலோ ! நீயழுதாய் ? ! பூமாலை வாங்கவே பாவம் ! பூவையவள் கையில் பணமில்லா நிலையில் ! பூசாரி அர்ச்சனையில் அள்ளியெறிந்த ! பூக்கள் கொண்டு தொடுத்த ! வாசமிக்க மலர்மாலை கூந்தலில் சூடி ! வாராத எதிர்காலம் தனை ! வாசலில் நின்றே பார்த்து ! விழிகள் பூத்து ! ஏங்கும் உந்தன் சக உதிரி ! ஏக்கம் கண்டதாலோ ! என் மகனே ! நீயழுதாய் ! ஊரெல்லாம் கொண்டாட்டம் ! உன் வீட்டில் திண்டாட்டம் ! உழைத்தும் வாழ்வு காணா ! உள்ளங்கள் தான் நம் சொந்தம் ! உன் துயர் துடைக்க வழியின்றி ! உள்ளம் நோக வருந்தும் அன்னையின் ! உடைந்த உள்ளம் கண்டோ ! நியழுதாய் ! கண்ணுறங்கு என் மைந்தா ! காலம் மாறும் என்றொரு ! கனவு நெஞ்சினிலே ஏனோ ! கனிந்து நிழலாடுது ! கைகள் ஒன்றையே நம்பி வாழும் ! காலத்தின் தோழர் ஏழையர் நாம் ! கண்மூட வேண்டுமென்றால் ! கண்ணே கனவுகளை நம்பித்தான் ! கட்டாயம் வாழ வேண்டும் ! - சத்தி சக்திதாசன்